На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 8. јула 2020. године, доноси

**Н А Р Е Д Б У**

1. Наређује се привредним субјектима који обављају угоститељску делатност да у угоститељским објектима за пружање услуга исхране и пића на територији Града Новог Сада радно време организују у периоду од 06,00 до 23,00 часова.
2. Забрањује се организовање прослава и других окупљања у затвореном простору за више од 50 лица, уз поштовање мера личне заштите.
3. Наређује се пуна примена свих превентивних мера и мера личне заштите у свим приватним установама предшколског васпитања и образовања (мерење телесне температуре запосленима, родитељима и деци, појачано дезинфиковање просторија и друго).
4. Наређује се привредним субјектима који обављају делатност у трговинским форматима (хипермаркет, супермаркет, мини маркет...) да појачано врше дезинфекцију свих површина, посебно колица и корпи.
5. Наређује се Градској управи за инспекцијске послове да организује рад тако да сви делови инспекцијских служби врше надзор над применом мера из ове наредбе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-96**

**Дана: 8. јула 2020. године *Милош Вучевић***

**НОВИ САД**